ΚΑΝΟΝΙΣΜΟΣ (ΕΚ) αριθ. 1832/98 ΤΗΣ ΕΠΙΤΡΟΠΗΣ της 25ης Αυγούστου 1998 για τον καθορισμό της ελάχιστης τιμής που καταβάλλεται στους παραγωγούς για τα αποξηραμένα δαμάσκηνα καθώς και του ποσού της ενίσχυσης στην παραγωγή για τα δαμάσκηνα, για την περίοδο εμπορίας 1998/99

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2199/97 (2), και ιδίως το άρθρο 3 παράγραφος 3 και το άρθρο 4 παράγραφος 9,

Εκτιμώντας:

ότι ο κανονισμός (ΕΚ) αριθ. 504/97 της Επιτροπής, της 19ης Μαρτίου 1997, περί λεπτομερειών εφαρμογής του κανονισμού (ΕΚ) αριθ. 2201/96 όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά (3), όπως τροποποιήθηκε τελευταία από τον κανονισμό (ΕΚ) αριθ. 1590/98 (4), καθόρισε στο άρθρο 2 τις ημερομηνίες των περιόδων εμπορίας 7

ότι τα κριτήρια καθορισμού της ελάχιστης τιμής και του ποσού της ενίσχυσης στην παραγωγή καθορίζονται στο άρθρο 3 και στο άρθρο 4 αντίστοιχα του κανονισμού (ΕΚ) αριθ. 2201/96 7

ότι τα προϊόντα, για τα οποία καθορίζονται η ελάχιστη τιμή και η ενίσχυση, ορίζονται στο άρθρο 3 του κανονισμού (ΕΟΚ) αριθ. 1709/84 της Επιτροπής, της 19ης Ιουνίου 1984, για τις ελάχιστες τιμές που πρέπει να πληρωθούν στους παραγωγούς και τα ποσά της ενίσχυσης στην παραγωγή για ορισμένα μεταποιημένα οπωροκηπευτικά που έχουν επιλεγεί για την ενίσχυση (5), όπως τροποποιήθηκε τελευταία από τον κανονισμό (ΕΚ) αριθ. 1591/98 (6) και ότι τα χαρακτηριστικά στα οποία πρέπει να ανταποκρίνονται τα εν λόγω προϊόντα καθορίζονται με τον κανονισμό (ΕΟΚ) αριθ. 2022/85 της Επιτροπής, της 22ας Ιουλίου 1985, σχετικά με τις ελάχιστες ποιοτικές προδιαγραφές για τα αποξηραμένα δαμάσκηνα και τα δαμάσκηνα που μπορούν να τύχουν ενίσχυσης στην παραγωγή (7), πρέπει συνεπώς να καθοριστεί ελάχιστη τιμή και η ενίσχυση στην παραγωγή για την περίοδο εμπορίας 1998/99 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1998/99:

α) η ελάχιστη τιμή που αναφέρεται στο άρθρο 3 του κανονισμού (ΕΚ) αριθ. 2201/96, καθορίζεται σε 193,523 Ecu ανά 100 χιλιόγραμμα καθαρού βάρους, αναχώρηση στον παραγωγό, για τα αποξηραμένα δαμάσκηνα Ente όπως ορίζεται στο άρθρο 3 του κανονισμού (ΕΟΚ) αριθ. 1709/84 7

β) η ενίσχυση στην παραγωγή, που αναφέρεται στο άρθρο 4 του κανονισμού (ΕΚ) αριθ. 2201/96 καθορίζεται σε 81,360 Ecu ανά 100 χιλιόγραμμα καθαρού βάρους για τα δαμάσκηνα στη φυσική τους μορφή όπως ορίζεται στο άρθρο 3 του κανονισμού (ΕΟΚ) αριθ. 1709/84.

Άρθρο 2

1. Εάν η μεταποίηση πραγματοποιήθηκε εκτός του κράτους μέλους όπου καλλιεργήθηκε το προϊόν, το εν λόγω κράτος μέλος προσκομίζει στο κράτος μέλος που χορηγεί την ενίσχυση στην παραγωγή, την απόδειξη ότι έχει καταβληθεί η ελάχιστη τιμή στον παραγωγό.

2. Τα κράτη μέλη λαμβάνουν τα αναγκαία μέτρα για να εξασφαλίσουν ότι τα δαμάσκηνα που επιλέγησαν για την ενίσχυση, μεταποιήθηκαν στη συνέχεια σε προϊόντα που αναφέρονται στο άρθρο 1 παράγραφος 1 στοιχείο γ) του κανονισμού (ΕΚ) αριθ. 504/97.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Αυγούστου 1998.

Για την Επιτροπή

Karel VAN MIERT

Μέλος της Επιτροπής

(1) ΕΕ L 297 της 21. 11. 1996, σ. 29.

(2) ΕΕ L 303 της 6. 11. 1997, σ. 1.

(3) ΕΕ L 78 της 20. 3. 1997, σ. 14.

(4) ΕΕ L 208 της 24. 7. 1998, σ. 11.

(5) ΕΕ L 162 της 20. 6. 1984, σ. 8.

(6) ΕΕ L 208 της 24. 7. 1998, σ. 14.

(7) ΕΕ L 191 της 23. 7. 1985, σ. 31.